Aalborg Håndbolds herrer kan se frem til at møde de danske europamestre i herrehåndbold. Tirsdag den 4. december klokken 15 i Gigantium spiller Aalborg Håndbold træningskamp mod landsholdet. - Vi har lagt en træningskamp mod Aalborg Håndbolds stærke ligamandskab ind i vores tre dage lange træningssamling i Aalborg. Kampen spilles præcis en måned før vi i Gigantium skal møde Montenegro i Totalkredit Cup, fortæller Ulrik Wilbek, der allerede nu er et pænt stykke undervejs i sine VM-forberedelser.

Opsummering:
Det danske landshold tester VM-formen i en intern testkamp mod Aalborg Håndbold.